laion/Wikipedia-Exotic huggingface dataset:
מייקל מולדר

מייקל מולדר (באנגלית: Mychal Mulder; נולד ב-12 ביוני 1994) הוא כדורסלן קנדי, המשחק בעמדת הקלע. מולדר אומץ על ידי זוג הורים קנדים, בגיל שלושה חודשים. אביו כינה אותו על שמו של שחקן ה-NBA לשעבר, מייקל תומפסון, אביו של חברו לעתיד בגולדן סטייט ווריורס קליי תומפסון. מולדר גדל בווינדזור, אונטריו, לצד אחות מאומצת מבוגרת. מולדר בחר להתחיל את קריירת המכללות שלו באוניברסיטת וינסן אשר באינדיאנה. כשחקן שנה שנייה, הוא העמיד ממוצעים של 15.7 נקודות ו-6.4 ריבאונדים למשחק, וקלע ב-46.3% מאחורי קשת השלוש. לאחר מכן עבר לשחק בקבוצת הכדורסל של אוניברסיטת קנטקי. בעונתו השנייה והאחרונה בקנטקי, קלע מולדר 4.7 נקודות ב-10.6 דקות בממוצע למשחק. לאחר שלא נבחר על ידי אף קבוצה בדראפט ה-NBA ‏2017, הצטרף מולדר לקבוצת וינדי סיטי בולס ליגת הפיתוח של ה-NBA. בעונתו השנייה עם הבולס רשם מולדר 13.7 נקודות, 4.1 ריבאונדים ו-1.6 אסיסטים למשחק ב-32.9 דקות למשחק. לקראת עונת 2019/2020 עבר מולדר לשחק בקבוצת סו פולס סקייפורס, במדיה קלע 17.0 נקודות למשחק. ב־27 בפברואר 2020 הודיעה גולדן סטייט ווריורס כי החתימה את מולדר על חוזה ל-10 ימים. הוא ערך את הופעת הבכורה שלו מול לוס אנג'לס לייקרס באותו יום. ב-7 במרץ הוא פתח במשחק מול פילדלפיה 76' - וקבע שיא קריירה של 18 נקודות בניצחון קבוצתו. ב־10 במרץ, לאחר שפג החוזה ל-10 ימים, הווריורס החתימו אותו על חוזה רב שנתי. ב-14 במאי 2021, מולדר פתח אצל הווריירס והגיע לשיא קריירה חדש של 28 נקודות בניצחון 125–122 מול ניו אורלינס פליקנס. באוקטובר 2021 שוחרר מהקבוצה. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN גולדן סטייט משחררת את בל, בראדלי, מולדר ופייטון, באתר הקבוצה, 15 באוקטובר 2021
בלגיה באירוויזיון 1961

בלגיה באירוויזיון 1961 השתתפה עם השיר "September, gouden roos", שבוצע על ידי בוב בני. האירוויזיון של אותה שנה התקיים ב-18 במרץ 1961, בקאן, צרפת. השיר נבחר בתחרות הארצית ב-29 בינואר של אותה שנה. בני ייצג בעבר את בלגיה באירוויזיון 1959. המשתתף הבלגי העתידי ז'אק ריימונד (1963 ו-1971) סיים את התחרות הארצית במקום שני. התחרות הלאומית נערכה ב-29 בינואר 1961 בתיאטרון אמריקנס בבריסל והנחתה איימה דה סמט. שישה שירים השתתפו, והמנצח נבחר על ידי צוות שופטים "מומחה". לא ידוע באיזו מערכת ניתן ניקוד לשירים. בליל הגמר, בוב בני שובץ אחד-עשר בסדר ההופעות, אחרי שווייץ ולפני נורווגיה. בסיום ההצבעה, "September, Gouden Roos" קיבל נקודה אחת בלבד (מלוקסמבורג), וכך בלגיה הוצבה במקום האחרון (עם אוסטריה) מבין 16 הרשומות המתחרות. חבר המושבעים הבלגי חילק את 10 הנקודות שלו בין נורווגיה (5), איטליה (4) ובריטניה (1). בכל מדינה היו חבר מושבעים המונה עשרה אנשים. כל חבר מביניהם יכול היה לתת נקודה אחת לשיר האהוב עליו. ESC National Finals database 1961 ESC History - Belgium 1961
יונדאי i40

יונדאי i40 (באנגלית: Hyundai i40) היא מכונית משפחתית במרכב סדאן (אנ') וסטיישן, שיוצרה על ידי יונדאי מוטור בין השנים 2019-2011. היא הוצגה בפברואר 2011 בגרסת הסטיישן ובתערוכת הרכב של ברצלונה במאי 2011 הציגה את גרסת הסדאן. ה-i40 היא מחליפת היונדאי סונטה לשוק האירופי עד לשנת 2019. במבחן הבטיחות קיבלה ה-i40 חמישה כוכבי בטיחות מתוך חמישה. ה-i40 כללה ארבעה מנועים, שני מנועי בנזין בנפחי 1.6 ו-2.0 ליטרים המספקים בין 133 ל-176 כוחות סוס ושני מנועי דיזל בנפחי 1.7 ליטרים המספקים בין 113 ל-139 כוחות סוס. לארבעת המנועים תיבת הילוכים אוטומטית בעלת שישה הילוכים או תיבת הילוכים ידנית בעלת שישה הילוכים. בדצמבר 2014 הציגה יונדאי מתיחת פנים ל-i40. מתיחת הפנים כללה עיצוב חדש ותיבת הילוכים כפולת מצמדים בעלת שבעה הילוכים שהחליפה את התיבה האוטומטית והידנית בעלות שישה הילוכים. באוקטובר 2018 הציגה יונדאי את מתיחת הפנים השנייה ל-i40. מתיחת הפנים כללה עיצוב מעודכן ומנוע דיזל חדש בנפח 1.6 ליטרים המספק כ-115 כוחות סוס. מתיחת פנים 2015 מתיחת פנים 2018 מדיה וקבצים בנושא יונדאי i40 בוויקישיתוף אתר האינטרנט הרשמי של יונדאי i40 סטיישן (באנגלית) אתר האינטרנט הרשמי של יונדאי i40 סדאן (באנגלית) יונדאי CW i40 מחליפת הסונטה נחשפת לראשונה, באתר קארטיוב, ‏17 בפברואר 2011 רועי צוקרמן, יונדאי i40 סדאן תוצג בתערוכת ברצלונה, באתר אוטו, ‏08 במאי 2011 יונדאי i40 סדאן - נחשפת רשמית, באתר קארטיוב, ‏12 במאי 2011 רועי צוקרמן, עכשיו זה רשמי: מחליפת יונדאי סונטה תכונה i40, באתר אוטו, ‏20 בדצמבר 2010 יונדאי i40 החדשה 2015 – מתיחת פנים, באתר קארטיוב, ‏10 בדצמבר 2014 אנטואן צ'נרי, יונדאי מרעננת את ה-i40, באתר מוטור 1, ‏15 באוקטובר 2018
סולט לייק סיטי סטארס

סולט לייק סיטי סטארס (באנגלית: Salt Lake City Stars) היא קבוצת כדורסל אמריקאית מסולט לייק סיטי, יוטה, המשחקת בליגת הפיתוח של ה-NBA. הקבוצה הוקמה בשנת 1997 כאיידהו סטמפיד (באנגלית: Idaho Stampede) ובשנת 2016 שינתה את שמה לסולט לייק סיטי סטארס. הקבוצה מסונפת לקבוצת ה-NBA יוטה ג'אז והם משחקים את משחקי הבית שלהם במאבריק סנטר בוסט ואלי סיטי, יוטה. הקבוצה זכתה באליפות אחת: ב-2008. הקבוצה נוסדה ב-1997 בנמפה, איידהו, כחברה בליגת ה-CBA, בה סיימה כסגנית בעונת 2003/04, כשהפסידה לדקוטה וויזארדס. בסיום עונת 2005/06 הודיעה הקבוצה שתעבור לשחק בליגת הפיתוח של ה-NBA. בעונת 2007/08 סיימה הקבוצה במקום הראשון במערב, ניצחה את הלוס אנג'לס די-פנדרס 97-90 בחצי הגמר, בגמר גברה 2-1 בסדרה על אוסטין ספרס וזכתה באליפות הראשונה שלה. בעונה הבאה סיימו הסטמפיד במקום השני במערב אבל הפסידו בסיבוב הראשון לאותה אוסטין 119-116 בהארכה. מאז לא העפילה הקבוצה לפלייאוף במשך 9 עונות רצופות. ב-24 במרץ 2015 הודיעה קבוצת ה-NBA יוטה ג'אז כי היא רכשה את הזכויות על הסטמפיד, והפכה לקבוצת ה-NBA השמינית שבבעלותה קבוצת ליגת פיתוח, כשעד אז היו לה קשרים גם עם דנוור נאגטס, פורטלנד טרייל בלייזרס, סיאטל סופרסוניקס וטורונטו ראפטורס. הג'אז שינו את שם הקבוצה לסולט לייק סיטי סטארס. הקבוצה לא העפילה בשתי העונות הראשונות לפלייאוף, אך בעונת 2018/19 העפילה מהמקום השני בבית הדרום-מערבי והמקום ה-6 במערב. בסיבוב הראשון הפסידה הקבוצה לאוקלהומה סיטי בלו 118-113 והודחה. בעונת 2019/2020 סיימו הסטארס במקום הראשון במערב והשני בליגה כולה, אך העונה בוטלה בעקבות מגפת הקורונה בארצות הברית. מדיה וקבצים בנושא סולט לייק סיטי סטארס בוויקישיתוף סולט לייק סיטי סטארס, ברשת החברתית פייסבוק סולט לייק סיטי סטארס, ברשת החברתית אקס (טוויטר) סולט לייק סיטי סטארס, ברשת החברתית אינסטגרם סולט לייק סיטי סטארס, סרטונים בערוץ היוטיוב
ג'מיל ח'ורי

ג'מיל ח'ורי (בערבית: جميل خوري; נולד ב-18 בדצמבר 1980) הוא שחקן קולנוע וטלוויזיה ומלחין ערבי-ישראלי. ח'ורי נולד בחיפה, למשפחה ערבית-נוצרית. נקרא על-שם סבו, שהיה עורך דין, ראש מועצת כפר יאסיף וחבר עיריית עכו. אביו הוא השחקן מכרם ח'ורי, אמו, דעה, היא מורה לאמנות; ואחיותיו הן השחקנית קלרה ח'ורי והאוצרת ומבקרת האמנות, רולא ח'ורי. למד משחק בבית צבי (סיים ב-2003). גרוש, ואב לבן. נכון ל-2021, מתגורר בחיפה. ב-2004 ח'ורי התאסלם. "שתי דקות מפארדיס" (2002) "גוף השקרים" (2008) "עץ לימון" (2008) "18 קילומטר" (2009) "חטופים" (2009) "רגע לפני המראה" (2010) "רחוב סומסום (ישראל)" (2010) "עלטה" (2012) "הירושה" (2012) "עלטה" (2012) "המיוחדת" (2012) "עבודה ערבית" (2012) "בלו נטלי" (2013) "המשרד" (2013) "מתים לרגע" (2014) "מיתה טובה" (2014) "פאודה" (2015) "המדרשה" (2015) "החממה" (2015) "חדרי הבית" (2016) "הלהקה האחרונה בלבנון" (2016) "ארץ פצועה" (2015) "בין העולמות" (2017) "מברג (ש.ל.ר)" (2018) "ג'ק ראיין" (2018) "הנערים" (2019) לשכת האגדות (2020) אזהרת מסע (2021) מדרסה (2023) השגרירות (2023) איסט סייד (2023) ההד (2017) ג'מיל ח'ורי, ברשת החברתית אינסטגרם ג'מיל ח'ורי, במיזם "אישים" לתיעוד היצירה הישראלית ג'מיל ח'ורי, במסד הנתונים הקולנועיים IMDb (באנגלית) ג'מיל ח'ורי, באתר "אידיבי", מאגר הידע העברי לקולנוע ישראלי ועולמי ג'מיל ח'ורי, באתר AllMovie (באנגלית) ג'מיל ח'ורי, במסד הנתונים הקולנועיים KinoPoisk (ברוסית) גילי איזיקוביץ, "המשרד": ג'מיל חורי פורץ אל המיינסטרים הישראלי, באתר הארץ, 10 באוגוסט 2010 רן בוקר, "מקבל בישראל רק תפקידים של ערבי", באתר ynet, 12 בפברואר 2015 ליאת רון, ‏"אצל המלהקים ערבי צריך לשחק ערבי. החברה מקטלגת לצערי", באתר גלובס, 13 במאי 2017 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
דירה דאווה

דירה דאווה (באמהרית: ድሬዳዋ - "מישור ריק") היא עיר במעמד מדינה במזרח אתיופיה והעיר השנייה בגודלה במדינה. בעיר התגוררו בשנת 2005 כ-400,000 תושבים. העיר מהווה מרכז תעשייה גדול, ויש בה שווקים רבים ונמל תעופה בינלאומי. היא ממוקמת במזרח אתיופיה על נהר הדאצ'ואטו, בין מחוז סומאלי בצפון ומחוז אורומיה בדרום. העיר דירה דאווה נוסדה בשנת 1902 בעת שהושלמה מסילת הרכבת בין אדיס אבבה לג'יבוטי. בתחילה אמור היה קו הרכבת לעבור דרך העיר הרר, המרכז הכלכלי והפוליטי של מזרח אתיופיה באותה עת, אך הרעיון נדחה לבסוף. החלטה זו נבעה מהפרשי הגבהים בין המישור בו תוכננה המסילה להסלל לבין מיקומה של העיר. הרר אמנם שוכנת בגובה של כ-1,900 מטר מעל פני הים, והמישור נמצא בגובה של כ-1,700 מטרים, אך בין שתי הנקודות, שהמרחק ביניהן הוא כ-40 קילומטרים בלבד, חוצץ רכס הרי אחמר שגובהו כ-2,200 מטרים. קיסר אתיופיה מנליק השני אישר את התוכנית החדשה וקבע שבמישור תוקם תחנת רכבת שתכונה "הרר החדשה" ("אדיס הרר" -አዲስ ሐረር). עם זאת, המהנדסים אשר חששו מבלבול אפשרי בין השמות "אדיס הרר" ו"אדיס אבבה", כינו את התחנה החדשה בשמו של כפר קטן ששכן במקום - "דירה דאווה", היינו, מישור ריק. מסילת הרכבת הגיעה מהחוף לדירה דאווה ב-24 בדצמבר 1902. העיר החדשה שהתפתחה סביב תחנת הרכבת נבנתה לפי תוכנית בינוי ערים, והיא מתאפיינת ברחובות הערוכים בצורת שתי וערב. הרר חוברה אל דירה דאווה בכביש, אחד מראשוני הכבישים באתיופיה, אך התפתחותה של העיר החדשה נישלה את הראשונה מחשיבותה הפוליטית והכלכלית. דירה דאווה הופרדה ממחוז אורומיה בשנת 1998 והפכה לעיר עצמאית. ב-4 ביוני 2002, אירע פיצוץ בתחנת הרכבת המרכזית בעיר. הארגון לשחרור האורומו טען שביצע את הפעולה הזו בגלל המשך מעצרים של אנשי האורומו בידי הממשלה האתיופית. על פי נתוני הסוכנות המרכזית לסטטיסטיקה של אתיופיה, לדירה דאווה אוכלוסייה של כ 398,000 (מדורגת תשיעית באתיופיה), כאשר 199,000 גברים ו-199,000 נשים. 102,000 (25.6%) הם כפריים ו-296,000 (74.4%) עירוניים. שטחה הוא כ-1,213 (מדורגת תשיעית באתיופיה) עם צפיפות ממוצעת של כ-328 איש לקמ"ר. הקבוצות האתניות בעיר הם 48% אורומו, 27.7% אמהרים, 13.9% סומלים, 4.5% גוארג'ה, 2.3% סאבט באת, 0.8% סודאו, 1.4% סילאטי, 5.9% אחרים. השפה המדוברת בעיר היא האמהרית כשפה רשמית (פדרלית ומחוזית) לצד האורומית כשפת יומיום. 63.2% מאוכלוסיית העיר הם מוסלמים, 34.5% נוצרים קופטים, 1.5% נוצרים פרוטסטנטים, 0.7% נוצרים קתולים, 0.1% דתות אחרות. מדיה וקבצים בנושא דירה דאווה בוויקישיתוף אתר האינטרנט הרשמי של דירה דאווה מידע בסיסי - דירה דאווה הסוכנות המרכזית לסטטיסטיקה של אתיופיה (אנגלית) דירה דאווה, באתר אנציקלופדיה בריטניקה (באנגלית)
לוקסמבורג באירוויזיון 1961

לוקסמבורג באירוויזיון 1961 השתתפה עם השיר "Nous les amoureux", שבוצע על ידי ז'אן-קלוד פסקל. האירוויזיון של אותה שנה התקיים ב-18 במרץ, בקאן, צרפת. זוהי ההשתתפות החמישית של לוקסמבורג והניצחון הראשון שלה באירוויזיון. השיר נבחר על ידי Télé Luxembourg באמצעות בחירה פנימית. Télé Luxembourg, רשות השידור הלוקסמבורגית, בחרה את האמן ואת השיר שייצגו את לוקסמבורג באירוויזיון 1961 באופן פנימי. במהלך בחירה זו נבחרו הזמר הצרפתי ז'אן-קלוד פסקל והשיר Nous les amoureux. בליל הגמר, ז'אן קלוד פסקל שובץ ארבעה-עשר בסדר ההופעות, אחרי דנמרק ולפני יוגוסלביה. בכל מדינה היה צוות שופטים המונה עשרה אנשים. כל חבר מביניהם יכול היה לתת נקודה אחת לשיר האהוב עליו. UER. "Cannes 1961 Finale, Tableau de votes - Luxembourg". eurovision.tv (באנגלית). Eurovision. נבדק ב-15 בספטמבר 2018. {{cite web}}: (עזרה)
זה לא אולפן שישי

זה לא אולפן שישי היא תוכנית בידור, המשודרת בקשת 12. שידור התכנית החל בשנת 2021, ומוגשת על ידי ארז טל, וישראל קטורזה בעונה הראשונה של התוכנית דליה מזור סיכמה את העניינים החשובים שהיו במהלך השבוע, ולכך ארז טל וישראל קטורזה מגיבים באופן קומי. ברוב פרקי התכנית (בעונה הראשונה) ישנה פינה, שבמסגרתה מותחים את ישראל קטורזה ומבהילים אותו. בסיומו של כל פרק (החל מאמצע העונה הראשונה) מוקרנים הפספוסים (אנ'), שהתרחשו במהלך צילומי אותו פרק. ב-4 בפברואר 2022 פורסם קדימון לעונה השנייה של התוכנית שעלתה ב-11 בפברואר 2022. העונה השלישית עלתה לשידור בקשת 12 ב-11 בנובמבר 2022. בעונה הזאת יש פינה חדשה בכיכובו של אבי נוסבאום. העונה הרביעית עלתה לשידור בקשת 12 ב-10 במאי 2024. זה לא אולפן שישי, במיזם "אישים" לתיעוד היצירה הישראלית זה לא אולפן שישי, פרקים מלאים של התכנית, אתר Mako. גדי סולומון, ארז טל וקטורזה פשוט מביכים, אתר ישראל היום, 14 בפברואר 2021 נדב מנוחין‏, זה לא "אולפן שישי" אבל גם בקושי הפירורים של "ארץ נהדרת", באתר וואלה, 14 בפברואר 2021 תכניית גמר פרסי הטלוויזיה 2023.pdf ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אברהם דוב דובזעוויץ

אברהם דוב דובזעוויץ (1843 – 14 בינואר 1900, ניו יורק) היה מאנשי ההשכלה. דובזעוויץ נולד בפינסק שהייתה בית יוצר לאנשי ההשכלה. בשנות ה-60 של המאה ה-19 התגורר ביקטרינוסלב בה לימד עברית. בשנת תרל"א (1870) הוציא דובזעוויץ את "ספר המצרף" על אגדות חז"ל, בו בקש להראות את ההגיון באגדות חז"ל והתאמתם לפשט הכתובים. במהלך שנות ה-70 של המאה ה-19 עבר דובזעוויץ להתגורר בקייב. בשנות ה-80 של המאה ה-19 חקר את הנוסח השומרוני של התורה. בשנת 1890 הוציא לאור את הספר "לא דובים ולא יער" שיצא להגנתו של אליעזר צבי צווייפל נגד ביקורתו של משה אהרן שצקס. בסוף 1890 ביקר בווינה וממנה המשיך לניו יורק: הודות לסיוע כספי שקיבל מאלעזר שולמאן מקייב ובה קיווה למצוא לעצמו פרנסה בכבוד. בשנת 1894 ניסה להקים בית ספר עברי יחד עם המשורר דוליצקי. הוא היה חבר בחברת מפיצי ספרות ישראל באמעריקא, שבין ראשיו היו יהודה דוד אייזנשטיין וכתריאל צבי שרהזון, והוא מוזכר כאחד העורכים בגיליון הראשון של הירחון נר המערבי. דובזעוויץ היה פעיל בתנועה הציונית. הוא נפטר ב-14 בינואר 1900 והניח אחריו את אשתו שרה לבית טיקוצקי ושישה יתומים. ידידיו אספו כסף למען אלמנתו וילדיו. המשורר מנחם מנדל דוליצקי כתב שיר לחקוק על מצבתו: "בקבר זה ישכן איש חכם וטוב למשפחת דובזעוויץ ושמו אברהם דב, קרא, למד ושנה והגה לרב ויבלה כל ימיו בחקור ובחשוב, וישקע בספריו גם ראש וגם לב, ויהי חלקו בחייו עני וכאב, וימת בלא יומו, ונמלא החוב, היספר בקבר חסדנו אברהם דב?" ספריו: המצרף, באתר היברובוקס לא דובים ולא יער, ברדיטשוב, תר"ן ממאמריו: כתב המתיחש אל יחש החדש, הכרמל, 16 במאי 1862 מצרף לאגדה, העברי, 22 באפריל 1894 פינסק, עברי אנכי, 10 במאי 1872 עקאטערינאסלאוו, הכרמל, 27 בינואר 1865 בשורת ספרים, המגיד, 28 בדצמבר 1870 מכתב גלוי, המליץ, 11 בדצמבר 1878 מקיוב, המגיד, 15 ביוני 1880 עוללות שומרון, העברי, 11 באפריל 1892 לא דובים ולא יער, המליץ, 6 בנובמבר 1890 משפט ספר, המגיד, 5 במרץ 1891 וויען, המגיד, 7 בינואר 1891 ראו בסוף מכתב זה: משפטיך תהום רבה, הפסגה, 24 ביוני 1892; המשך ישראל נחום דארעווסקי, חנינת היובל של הסופר החכם ר' אלעזר שולמאן בקייב, הצפירה, 1 במאי 1901 הסוף, העברי, 9 באוקטובר 1893 תקות ישראל, העברי, 8 ביולי 1894 ראשי חברת מפיצי ספרת ישראל באמעריקא, נר המערבי, 1 בינואר 1895 בארצנו, הפסגה, 29 באוקטובר 1897 פילדלפיא, המליץ, 1 בפברואר 1900 American Zionist News, The Jewish Voice, February 1900 מכתבים מקנדה, המליץ, 15 בדצמבר 1903 מ.מ. דאליצקי, מצבת א"ד דובזעוויץ, המודיע לחדשים, 1 באוקטובר 1900
ג'רג' קצ'קמטי

ג'רג' קצ'קמטי (בהונגרית: Kecskeméti György; מאקו, 31 באוקטובר 1901 – אושוויץ, יולי 1944) היה סופר ועיתונאי יהודי-הונגרי. ג'רג' קצ'קמטי נולד במשפחה יהודית, בנם של הרב ארמין קצ'קמטי ושל אירמה מאדיאר, ואחיו התאום של פאל קצ'קמטי (1901–1980). ב-16 בדצמבר 1928, בבודפשט. נשא לאישה את אגוטה קלר, ילידת ארד, בתם של איז'ו (יצחק) קלר ושל לאונטין באראץ'. ילדיהם היו ז'וז'ה פרגה (2024-1931), פרופסורית לסוציולוגיה, חברה קבועה באקדמיה ההונגרית למדעים, וקארוי קצ'קמטי (1933–2021), ארכיונאי והיסטוריון. בין השנים 1911 – 1919 היה ג'רג' קצ'קמטי תלמיד בית הספר התיכון "יוז'ף אטילה" במאקו. הוא היה סטודנט באוניברסיטת פאזמאני פטר (נקראת כיום אוניברסיטת אטווש לוראנד), שם גם קיבל תואר דוקטור למדעי הרוח (1920–1925). לאחר מכן הפך למדריך בגימנסיה היהודית של בודפשט. בשנת 1931 היה לעורך "פסטר לויד", יומון בשפה הגרמנית, ובשנת 1936 היה לעורך הראשי. בשנת 1944 גורש לאושוויץ, ושם מצא את מותו. Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János Magyar Hírlapírók Országos Nyugdíjintézetének . . . évi jelentése. Budapest, 1940-1943. Magyar irodalmi lexikon I. (A–K). Főszerk. Benedek Marcell. Budapest: Akadémiai. 1963. Révai új lexikona XI. (Kad–Kla). Főszerk. Kollega Tarsoly István. Szekszárd: Babits. 2002. ISBN 963-927-294-9 Új Idők lexikona. Budapest, Singer és Wolfner, 1936-1942. Új magyar életrajzi lexikon III. (H–K). Főszerk. Markó László. Budapest: Magyar Könyvklub. 2002. ISBN 963-547-414-8 Új magyar irodalmi lexikon II. (H–Ö). Főszerk. Péter László. 2. jav., bőv. kiad. Budapest: Akadémiai. 2000. ISBN 963-05-7746-1 לקסיקון ביוגרפי הונגרי: 1978–1991 עורכת ראשית: אגנש קניירש. 1994. ISBN 963-05-6422-X Születési bejegyzése a makói polgári születési akv. 1024/1901. folyószáma alatt ELTE - Az Egyetem halottai Halálesete bejegyezve a Bp. II. ker. állami halotti akv. 42/1949. folyószáma alatt. A bírólag megállapított halálozási dátum 1944. május 15. A budapesti I-III. ker. járásbíróság P.k. III.51210/1948/5. végzése. A házasságkötés bejegyezve a Bp. II. ker. állami házassági akv. 530/1928. folyószáma alatt. Gera Tibor: A makói gimnázium 100 éve, 1895-1995. Makó, 1995.
Trains and Winter Rains

"Trains and Winter Rains" הוא שיר שהוקלט על ידי הזמרת-יוצרת והמוזיקאית האירית אניה, עבור אלבום האולפן השביעי שלה, And Winter Came.... השיר יצא לאור ב-10 בנובמבר 2008, על ידי חברת התקליטים האחים וורנר, כסינגל המוביל מתוך האלבום. הוא הופץ בסמוך לאלבום עצמו. השיר הגיע למקום ה-15 במצעד הסינגלים האיטלקי. הווידאו קליפ של "Trains and Winter Rains" התפרסם באתר הרשמי של אניה ב-22 באוקטובר 2008. הוא עוסק בעיקר בנסיעתו של ילד ברכבת בלונדון. בנוסף לכך, הוא מציג את אניה ברכבת עם צילומים של קו הרקיע של ניו יורק סיטי. הוא צבר למעלה מ-450,000 צפיות בסך הכול. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות. מידע על היצירה "Trains and Winter Rains" באתר מיוזיק בריינז מידע על היצירה "Trains and Winter Rains" באתר Discogs סרטון השיר "Trains and Winter Rains" באתר יוטיוב Enya - Trains And Winter Rains, Discogs (באנגלית) Release group “And Winter Came…” by Enya - MusicBrainz, musicbrainz.org italiancharts.com - Enya - Trains And Winter Rains, italiancharts.com Enya - Trains And Winter Rains, נבדק ב-2021-05-21 Trains and Winter Rains, נבדק ב-2021-05-21
הר סויאט

הר סויאט (באנגלית: Mount Soyat) הוא הר בולט, בצידו המערבי של רכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. ההר מתנשא מעל הגדה המזרחית של קרחון רידי צפונית למקום בו הוא מתאחד עם קרחון נורפוק. גובהו של ההר 2,150 מטרים מעל פני הים; והוא ההר ה-1,035 בגובהו באנטארקטיקה. רכס ויסקונסין (ובו גם ההר) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם קומנדר דייוויד סויאט (David Soyat), מצי ארצות הברית, שהיה קצין מבצעים אווירי (air operations officer) בטייסת VX-6 בתחנת מקמקרדו, בחורף האנטארקטי 1962. הר סויאט באתר הסקר הגאולוגי של ארצות הברית הר סויאט באתר הגאזט האנטארקטי של ממשלת אוסטרליה הר סויאט באתר הגאזט האנטארקטי המשווה SCAR של ממשלת אוסטרליה הר סויאט באתר peakery (מרחקים לאתרים סמוכים) מידע גאוגרפי והיסטורי מידע גאוגרפי
קנז (זמר)

ננאד קנז'ביץ' (במונטונגרית: Ненад Кнежевић; באנגלית: Nenad Knežević; נולד ב-5 בדצמבר 1967), הידוע בשם קנז, (באנגלית: Knez), הוא זמר מונטנגרי. רנז התפרסם הודות ללהיט שלו "Dal 'si ikada mene voljela" (האם אהבת אותי אי פעם) משנת 1994, והתפרסם כזמר דאנס-פופ לאורך שנות התשעים. קנז ייצג את מונטנגרו באירוויזיון 2015 עם השיר "Adio", עמו סיים במקום ה-13. קנז נולד וגדל בטיטוגרד (כיום פודגוריצה) במשפחה של מוזיקאים. בגיל שש, שר קנז את "Bio jednom jedan lav" בפסטיבל Naša Radost בטיטוגרד. הוא למד בבית ספר באותה עיר. במהלך לימודיו בתיכון, הקים את להקתו הראשונה, ויסוקה פרקוונצ'יה (באנגלית: High Frequency), עם הגיטריסט ליאו סוקאג'. עם הלהקה כתב את השירים "Da l 'si ikada mene voljela" ו-"Kao magija" שלימים יהפכו ללהיטיו הגדולים ביותר. מאוחר יותר הקים את להקת הירח שניגנה על חוף מונטנגרו, ובהמשך את "להקת מונטנגרו" יחד עם אביו, מיליה קנז'ביץ'. בשנת 1992 החל קנז את קריירת הסולו שלו והופיע בפסטיבל הפופ בבלגרד, MESAM, עם השיר "Da l 'si ikada mene voljela". באותה שנה הקליט קנז את אלבומו הראשון, Kao magija, בעזרת חבר הלהקה לשעבר, הגיטריסט ליאו סוקאג' וכותבי השירים, Ljubo Jovović ו-Zlatko Jovović. בשנת 1994 הקליט קנז את אלבומו השני, Iz dana u dan. בשנת 1996 הקליט קנז את אלבומו השלישי, Automatic. אלבום זה היה האלבום הנמכר ביותר שלו. בשנת 1999 יצא אוסף בשם "הטוב מקנז", שכלל 18 שירים ישנים, 2 שירים חדשים, "Nijedna žena na svijetu" ו-"Ti ne znaš ko sam ja", ורמיקס של "Kao magija". בשנת 2000 הוא התחרה בפסטיבל בודווה 2000 עם השיר Vjeruj שזכה במקום הראשון. בשנת 2001 הקליט קנז את אלבומו הרביעי, Daleko, visoko. בשנת 2003 הקליט קנז את אלבומו החמישי, Ti me znaš. הוא זכה במקום השלישי בפסטיבל המוזיקה בודווה 2006. בשנת 2005 הקליט קנז את אלבומו השישי, וניל. ב-31 באוקטובר 2014 הוכרז כי קנז ייצג את מונטנגרו באירוויזיון 2015 בווינה, אוסטריה. בהופעתו עם שירו "Adio" הגיע קנז למקום התשיעי בחצי הגמר השני, ודורג במקום ה-13 בגמר עם 44 נקודות. היה זה המיקום הגבוה ביותר של מונטנגרו אי פעם בתחרות. לשיר אדיו שתי גרסאות נוספות בצרפתית ובאנגלית. קנז השתתף בתוכנית המציאות הישרדות VIP סרביצ'ה שהתקיימה בפיליפינים בשנת 2010. בין השנים 1995–2013 היה נשוי לנינוסלבה קנז'ביץ', איתה יש לו שתי בנות, אחת מהן היא קסניה קנז'ביץ' מלהקת הבנות הוריקן, אשר יצגו את סרביה באירוויזיון 2021. מדיה וקבצים בנושא קנז בוויקישיתוף קנז, במסד הנתונים הקולנועיים IMDb (באנגלית) קנז, באתר MusicBrainz (באנגלית) קנז, באתר Yandex.Music (ברוסית) קנז, באתר Discogs (באנגלית) קנז, באתר Songkick (באנגלית) קנז, באתר Genius Vanzemaljac iz Crne Gore, Vesti online (באנגלית) Puls - Nenad Knežević - Knez, web.archive.org, ‏10 בנובמבר 2014 Eurovision News, Participants News, Eurovision Participants, Fans, Eurovision Montenegro: Knez to Vienna! - ESCToday.com, Eurovision News, Polls and Information by ESCToday, ‏31 באוקטובר 2014 (באנגלית אמריקאית) Nenad Pribak, Knez snimio englesku i francusku verziju | OGAE Serbia :: Vaš evrovizijski svet (ב־)
קוקל סנגלי

קוקל סנגלי (שם מדעי: Centropus senegalensis) הוא מין טקסונומי של עוף מהסוג קוקל, החי ביבשת אפריקה. קוקל זה הוא מין בינוני בסוגו. אורכו 39 ס"מ. ראשו, רגליו וזנבו שחורים. הכנפיים בצבע ערמון. הגרון בצבע לבן והעיניים בצבע אדום. מין זה נפוץ בחלק גדול מאפריקה שמדרום לסהרה מסנגל במערב לאתיופיה וקניה במזרח ולאנגולה והרפובליקה הדמוקרטית של קונגו בדרום וכן בדרום אפריקה, בוטסואנה, זימבבואה וזמביה. בית הגידול של מין זה הוא בעיקר סוואנות עם עצים ושיחים. מין זה ניזון בעיקר מחרקים, זחלים ובעלי חוליות קטנים. מין זה מקנן על האדמה והנקבה מטילה 2 עד 4 ביצים. בשל תפוצתו הרחבה מין זה מוגדר על ידי הרשימה האדומה של IUCN כמין שאינו בסיכון. מדיה וקבצים בנושא קוקל סנגלי בוויקישיתוף קוקל סנגלי, באתר ITIS (באנגלית) קוקל סנגלי, באתר NCBI (באנגלית) קוקל סנגלי, באתר Animal Diversity Web (באנגלית) קוקל סנגלי, באתר GBIF (באנגלית) קוקל סנגלי באתר הרשימה האדומה של IUCN
Cruella (Original Motion Picture Soundtrack)

Cruella (Original Motion Picture Soundtrack) (בעברית: קרואלה (פסקול מקורי לקולנוע)) הוא פסקול שהוקלט על ידי אומנים שונים. הפסקול יצא לאור ב-21 במאי 2021 על ידי חברת התקליטים וולט דיסני רקורדס. הפסקול נועד לקדם את הסרט, "קרואלה". האלבום קיבל מועמדות בטקס פרסי גראמי ה-64 בקטגוריה פסקול האוסף הטוב ביותר עבור מדיה חזותית. ב-31 במרץ 2021, הוכרז כי ניקולאס בריטל יעבוד יחד עם קרייג גילספי עבור הפסקול של הסרט "קרואלה". ב-10 במאי 2021, חשפו אולפני וולט דיסני כי בסרט יופיע השיר "Call Me Cruella", שיר מקורי שיבוצע על ידי פלורנס אנד דה משין, שיופיע במהלך הקרדיטים הסופיים של הסרט. באותו יום הודיעו אולפני וולט דיסני כי אלבום ניקוד(אנ') ואלבום פסקול נפרד ייצאו שניהם ב-21 במאי 2021, על ידי חברת התקליטים וולט דיסני רקורדס. Cruella: Original Score by Nicholas Britell הוא פסקול שהוקלט על ידי ניקולס בריטל. הפסקול יצא לאור ב-21 במאי 2021 על ידי חברת התקליטים וולט דיסני רקורדס.". Cruella (Original Motion Picture Soundtrack), Genius (באנגלית) Nicholas Britell Scoring Craig Gillespie's 'Cruella', filmmusicreporter Disney's 'Cruella' to Feature Original Song 'Call me Cruella' by Florence + The Machine, filmmusicreporter New 'Cruella' Trailer Offers Sneak Peek at Original Song From Florence + the Machine, collider This soundtrack is going to be quite fabulous, darling. The soundtrack to #Cruella is coming Friday, May 21, twitter Cruella (Original Motion Picture Soundtrack), נבדק ב-2021-05-21 Cruella (Original Motion Picture Soundtrack), נבדק ב-2021-05-21 Cruella: Original Score by Nicholas Britell, Genius (באנגלית) Cruella (Original Score) by Nicholas Britell, נבדק ב-2021-05-21